钦定古今图书集成/明伦汇编/氏族典/第495卷 > 郑兴裔
## 钦定古今图书集成/明伦汇编/氏族典/第495卷 > 郑兴裔

按《宋史郑兴裔传》：“兴裔字光锡，初名兴宗，显肃皇后
外家三世孙也。曾祖绅，封为乐平郡王。祖翼之，陆海
军节度使。父蕃，和州防御使。兴裔初以后恩授成忠
郎，累迁知庐州，移知扬州。绍兴元年，迁保静军承宣
使，召领内祠。宁宗即位，授武泰军节度使，卒谥忠肃。
兴裔历事四朝，以才名结主知，中兴外族之贤，未有”
其比。子三人：挺历淮、襄两道帅；损登进士甲科，与抗
皆有位于朝。